Document ID: 31981R3558

Komisijos reglamentas (EEB) Nr. 3558/81
1981 m. gruodžio 8 d.
dėl prekių klasifikavimo Bendrojo muitų tarifo 71.16 A subpozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį,
kadangi, siekiant užtikrinti vienodą Bendrojo muitų tarifo nomenklatūros taikymą, reikia priimti nuostatas dėl įveriamų auskarų, įpakuotų ar neįpakuotų į sterilią pakuotę, pagamintų iš auksu ar sidabru plakiruoto plieno, susidedančių iš strypelio su dekoratyvine galvute ir drugelio formos tvirtinimo, kurių strypelio paskirtis - perverti ausį naudojant specialų įtaisą, kuriuo auskaras pritvirtinamas prie ausies spenelio, klasifikavimo;
kadangi Bendrojo muitų tarifo, pridėto prie Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 3300/81 [3], 71.16 pozicijoje pateiktas dirbtinės bižuterijos sąrašas, o 90.17 pozicijoje klasifikuojami chirurginiai instrumentai; kadangi šios pozicijos tinka minėtiems dirbiniams klasifikuoti;
kadangi, šiuos dirbinius naudojant įprastomis sąlygomis, nereikia medicinos specialisto pagalbos diagnozei nustatyti ar padėti išvengti ligos arba ją gydyti, ar operuoti, kaip apibrėžta Bendrojo muitų tarifo nomenklatūros 90.17 pozicijos aiškinamųjų pastabų pirmojoje pastraipoje; kadangi net ir gijimo proceso metu, kai jie taip pat naudojami neleisti užsitraukti pradurtoms skylutėms, jie atlieka pagrindinę asmeninio papuošalo funkciją, kaip apibrėžta 71 skirsnio 10 pastabos a punkte;
kadangi todėl įveriamus auskarus reikia klasifikuoti 71.16 pozicijoje; kadangi jie pagaminti iš metalo, juos reikia klasifikuoti 71.16 A pozicijoje;
kadangi šiame reglamente nustatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Įveriami auskarai, įpakuoti ar neįpakuoti į sterilią pakuotę, pagaminti iš auksu ar sidabru plakiruoto plieno, susidedantys iš strypelio su dekoratyvine galvute ir drugelio formos tvirtinimo, kurių strypelio paskirtis - perverti ausį naudojant specialų įtaisą, kuriuo auskaras pritvirtinamas prie ausies spenelio, klasifikuojami šioje Bendrojo muitų tarifo pozicijoje:
71.16 Dirbtinė bižuterija
A. Iš metalo
2 straipsnis
Šis reglamentas įsigalioja 21 dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. gruodžio 8 d.

Labels: 3
1